laion/Wikipedia-Exotic huggingface dataset:
লাজার নিকোলিচ

লাজার নিকোলিচ (সার্বীয়: Лазар Николић, ইংরেজি: Lazar Nikolić; জন্ম: ১ আগস্ট ১৯৯৯) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন। লাজার নিকোলিচ ১৯৯৯ সালের ১লা আগস্ট তারিখে সার্বিয়া ও মন্টিনিগ্রোর লেস্কোভাৎসে জন্মগ্রহণ করেছেন এবং সেখানেই তার শৈশব অতিবাহিত করেছেন। "ФК Црвена звезда - Тим" [ফুটবল ক্লাব ত্রভেনা জোভেজদা – দল]। crvenazvezdafk.com (সার্বীয় ভাষায়)। বেলগ্রেড: রেড স্টার বেলগ্রেড। ৬ মে ২০১৬। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  "FK Crvena zvezda" [ফুটবল ক্লাব ত্রভেনা জোভেজদা]। uefa.com (ইংরেজি ভাষায়)। উয়েফা। ২৩ এপ্রিল ২০২৩। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  "FK Crvena zvezda" [ফুটবল ক্লাব ত্রভেনা জোভেজদা]। superliga.rs (সার্বীয় ভাষায়)। সার্বীয় সুপারলিগা। ২৩ এপ্রিল ২০২৩। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  উইকিমিডিয়া কমন্সে লাজার নিকোলিচ সংক্রান্ত মিডিয়া রয়েছে। সকারওয়েতে লাজার নিকোলিচ (ইংরেজি) সকারবেসে লাজার নিকোলিচ (ইংরেজি) বিডিফুটবলে লাজার নিকোলিচ (ইংরেজি) ট্রান্সফারমার্কেটে লাজার নিকোলিচ (ইংরেজি) ওয়ার্ল্ডফুটবল.নেটে লাজার নিকোলিচ (ইংরেজি) ইএসপিএন এফসিতে লাজার নিকোলিচ (ইংরেজি)
আমি তোমার সঙ্গে বেঁধেছি আমার প্রাণ

আমি তোমার সঙ্গে বেঁধেছি আমার প্রাণ হলো ১৯৩৯ খ্রিস্টাব্দের মার্চ (১৩৪৫ বঙ্গাব্দের ফাল্গুন ) মাসে কবিগুরু রবীন্দ্রনাথ ঠাকুর রচিত প্রেম পর্যায়ের গান এবং ওই বছরের বসন্তেই গানটি প্রথম প্রকাশিত হয়। রবীন্দ্রনাথ তাঁর এই গানের মধ্য দিয়ে প্রকৃতই একজন যথার্থ শিল্পীকে সম্মান জানিয়েছেন। আমি তোমার সঙ্গে বেঁধেছি আমার প্রাণ সুরের বাঁধনে, তুমি জানো না, আমি তোমারে পেয়েছি অজানা সাধনে, আমি তোমার সঙ্গে বেঁধেছি আমার প্রাণ সুরের বাঁধনে। সে সাধনায় মিশিয়া যায় বকুলগন্ধ সে সাধনায় মিলিয়া যায় কবির ছন্দ, তুমি জানো না, ঢেকে রেখেছি তোমার নাম রঙ্গীন ছায়ার আচ্ছাদনে, আমি তোমার সঙ্গে বেঁধেছি আমার প্রাণ সুরের বাঁধনে। তোমার অরূপ মূর্তিখানি ফাল্গুনের আলোতে বসাই আনি, অরূপ মূর্তিখানি বাঁশরি বাজাই ললিত-বসন্তে, সুদূর দিগন্তে বাঁশরি বাজাই ললিত-বসন্তে, সুদূর দিগন্তে, সোনার আভায় কাঁপে তব উত্তরী সোনার আভায় কাঁপে তব উত্তরী গানের তানের সে উন্মাদনে, তুমি জানো না, আমি তোমারে পেয়েছি অজানা সাধনে, আমি তোমার সঙ্গে বেঁধেছি আমার প্রাণ সুরের বাঁধনে। রচনা ও সুরারোপ- কবি সাতাত্তর বৎসর বয়সে তার কন্যাসম স্নেহধন্যা খুকু-অমিতা সেনকে উদ্দেশ করেই লিখেছিলেন। কবির খাস মুন্সি ও শেষের দিনগুলির লিপিকার সুধীরচন্দ্র কর তার কবি-কথা গ্রন্থে উল্লেখ করেন যে, গানটি ১৩৪৫ বঙ্গাব্দের ২৩-২৮ ফাল্গুন (১৯৩৩ খ্রিস্টাব্দের ৭-১২ মার্চ) মধ্যে অমিতা সেন (খুকু)কে উদ্দেশ করে রচনা করেছেন। গানটির স্বর লিপিকার শৈলজারঞ্জন মজুমদার। (স্বরবিতান- ৫৩) গানটি বাহার-সোহিনী রাগে, দাদরা তালে গীত হয়। মধ্য রাত্রির সুর বাহারের সঙ্গে শেষ বা প্রথম রাত্রির সুর পঞ্চমের মিশ্রণ গীত গানটিতে লক্ষিত হয়। গানটির ইতিবৃত্তে অমিতার বান্ধবী নোবেলজয়ী অর্থনীতিবিদ অমর্ত্য সেনের মা আশ্রমকন্যা নামে পরিচিতা অমিতা সেন লেখেন- ‘‘মৃত্যুর আগে অমিতা শান্তিনিকেতনে ফিরে এসে কিছুকাল বাস করে। সেই সময় সকাল সন্ধ্যায় গুরুদেবকে সে গান শোনাতে যেত। ... তিনি একদিন ‘আমি তোমার সঙ্গে’ গানটি শুনতে চান। খুকু তাঁকে গেয়ে শোনালে তিনি হেসে তাকে বললেন, কী রে, গানটা শুনে তোর কি কিছু মনে পড়ছে? উচ্চস্বরে হেসে উঠল খুকু। রবীন্দ্রনাথ সেদিন বলেছিলেন, ওকে উদ্দেশ করেই আমি গানটা বেঁধেছিলাম।’’ সে সময়ে সেখানে অন্যান্য যারা উপস্থিত ছিলেন তারা অমিতাকে প্রশ্ন করেন, "পরম সৌভাগ্যের এমন দামি কথাটা তুমি মনের মধ্যেই চেপে রাখলে? আমরা হলে উচ্চকণ্ঠে এই কথাটা গেয়ে বেড়াতাম।" উত্তরে অমিতা বলেছিল, "ও কথা গুরুদেব মুখে বললেও আমি কি বুঝি না এই গানের কী গভীর অর্থ? এই গভীর অনুভূতি কি কোনো ছোট আধার ধারণ করতে পারে? ওঁর এই ভাব কোন গভীরে, কোন পরমার দিকে বয়ে যাচ্ছে, আমি তো উপলক্ষ মাত্র। " "আমি তোমার সঙ্গে বেঁধেছি..."। ২০২৩-০৫-২১ তারিখে মূল থেকে আর্কাইভ করা। সংগ্রহের তারিখ ২০২৩-০৬-১৫।  গীতবিতান,বিশ্বভারতী, প্রেম-প্রেমবৈচিত্র্য; পৃষ্ঠা সংখ্যা-২২২/৩৫৯ পূর্ণেন্দুবিকাশ সরকার, সম্পাদক (২০১৯)। গীতবিতান তথ্যভাণ্ডার। সিগনেট প্রেস, কলকাতা। পৃষ্ঠা ১২৪/১২৫ আইএসবিএন = 978-93-5040-053-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lyric and background history of song Ami Tomar Sange Bedhechhi"। সংগ্রহের তারিখ ২০২৩-০৬-২২।
ধনঞ্জয় দাশ

ধনঞ্জয় দাশ( ১২ ফেব্রুয়ারি ১৯২৭ - ৫ এপ্রিল ২০০৩) ছিলেন অবিভক্ত বাংলার বিশিষ্ট কবি ও সাহিত্যিক। বিশ শতকরে চল্লিশের দশকের প্রারম্ভ হতে পঞ্চাশের দশকের মাঝামাঝি সময় পর্যন্ত মার্কসীয় দর্শনে বিশ্বাসী ধনঞ্জয় পূর্ববাংলার গণ আন্দোলন ও সাংস্কৃতিক আন্দোলনে যুক্ত থেকে বিভিন্ন সময়ে কারারুদ্ধ ছিলেন। ধনঞ্জয় দাশের জন্ম ব্রিটিশ ভারতের অধুনা বাংলাদেশের খুলনা জেলার কালিকাপুর গ্রামে। পিতা ব্রজমোহন দাশ ও মাতা সুহাসিনী দেবী। তিনি খুলনার দৌলতপুর কলেজ থেকে আই.এ পাশের পর কলকাতায় পড়তে আসেন। কলকাতার সিটি কলেজ থেকে তিনি কলকাতা বিশ্ববিদ্যালয়ের স্নাতক হন। ১৯৪৫ খ্রিস্টাব্দে খুলনায় আজাদ হিন্দ ফৌজ মুক্তি আন্দোলনে যুক্ত ছিলেন। খুলনায় কংগ্রেস-মুসলিম লীগ-কমিউনিস্ট পার্টির মিলিত উৎসবের সাংস্কৃতিক উপসমিতির অন্যতম সম্পাদক ছিলেন তিনি। প্রথমদিকে জাতিতত্ত্বের মার্কসীয় অপব্যাখ্যায় রাজনৈতিক চেতনা ও দলীয় শৃঙখলা অপরিণত ছিল। পরে তিনি বুঝেছিলেন ধর্মের ভিত্তিতে জাতিগঠনের ব্যাখ্যা অবৈজ্ঞানিক, বিভ্রান্তিকর। তিনি পরে রচনা করেন তিন খণ্ডের 'মার্কসবাদী সাহিত্য বিতর্ক'। তিনি ১৯৪৮ খ্রিস্টাব্দে কমিউনিস্ট পার্টির সদস্যপদ লাভ করেন। ১৯৪৮ খ্রিস্টাব্দ থেকে ১৯৫৫ খ্রিস্টাব্দ পর্যন্ত বিভিন্ন জেলে নিরাপত্তা বন্দি হিসাবে কারারুদ্ধ থাকেন। ১৯৪৭ খ্রিস্টাব্দ হতে ১৯৭১ খ্রিস্টাব্দ পর্যন্ত এই দীর্ঘ চব্বিশ বৎসর সময়কালের মাত্র নয় বৎসর বিভিন্ন সময়ে তিনি অতিবাহিত করেন খুলনাসহ পূর্ববঙ্গের বিভিন্ন স্থানে। তিনি সেসময়ের কমিউনিস্ট পার্টির রাজনৈতিক ক্রিয়াকলাপ সহ বিভিন্ন বিষয় নিয়ে লেখেন স্মৃতিকথা- আমার জন্মভূমি: স্মৃতিময় বাংলাদেশ। খুলনায় অবস্থানকালে প্রথম "সপ্তর্ষি" পত্রিকা সম্পাদনার কাজ পান অধ্যাপক পৃথ্বীশ নিয়োগীর সঙ্গে যৌথভাবে। কিছুদিন তিনি দৈনিক স্বাধীনতা, যুগান্তর, অমৃতবাজার পত্রিকায় কাজ করেন। ধনঞ্জয় দাশ সম্পাদিত ও রচিত কাব্য ও অন্যান্য গ্রন্থগুলি হল- সম্পাদিত গ্রন্থ- মহাচীন মার্কসবাদী সাহিত্য বিতর্ক (৩ খণ্ড) বস্তুবাদী সাহিত্য বিচার ও অন্যমত ব্রেখটের কবিতা ব্রেখটের নাট্যগুচ্ছ বাংলার সংস্কৃতিতে মার্কসবাদী চেতনার ধারা কবিতা- কাব্য সংকলন শরসন্ধান নির্বাচিত কবিতা পালাতে পারিনা স্মৃতি কথা- আমার জন্মভূমি: স্মৃতিময় বাংলাদেশ অন্যান্য গ্রন্থ- ভারতের যাদুঘর (বেধিসত্ত্ব ছদ্মনামে) রাধারমণ মিত্র: অবিস্মরণীয় এক ব্যক্তিত্ব প্রোগ্রেসিভ কালচারাল মুভমেন্ট ইন বেঙ্গল টেরাকোটা অফ পাঁচমুডা: প্রাইমারি ইনভেস্টিগেশন ভারত সোভিয়েত মৈত্রী সমিতি, জাতীয় সংহতি পরিষদ প্রভৃতির অন্যতম সংগঠক ছিলেন তিনি। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৭৬, আইএসবিএন ৯৭৮-৮১-৭৯৫৫-২৯২-৬ দাশ, ধনঞ্জয়। আমার জন্মভূমি:স্মৃতিময় বাঙলাদেশ। মুক্তধারা।
প্রভাত চৌধুরী (কবি)

প্রভাত চৌধুরী ( জন্ম- ১৯৪৪ - মৃত্যু - ১৯ জানুয়ারি ২০২২) ছিলেন বাংলা সাহিত্যের পোস্ট-মডার্ন তথা উত্তরাধুনিক কবিতার পুরোধা কবি। সাম্প্রতিক সময়ে বিদেশি সাহিত্যের অনুকরণ ব্যতিরেকে নিজস্ব বক্তব্য নতুন আঙ্গিকে প্রকাশের অন্যতম পরিচিত কবি ছিলেন তিনি। বাংলায় পোস্ট-মডার্ন কবিতাচর্চার পথিকৃৎ, কবি গড়ার কারিগরও ছিলেন। কবি প্রভাত চৌধুরীর জন্ম বৃটিশ ভারতের অধুনা পশ্চিমবঙ্গের বাঁকুড়া জেলার হাটকেষ্টনগরে। তার শৈশব কেটেছে বাঁকুড়ার বাসুদেবপুরে। পরে কলকাতার কালীঘাটে থেকে পডাশোনা করেন। বিদ্যালয়ের পাঠ সাউথ সাবার্বান স্কুলে। স্কুলের প্রাক্তনীদের সাহিত্য প্রয়াসে তিনি ‘সাম্প্রতিক’ নামের ক্ষণজীবী ছোটপত্রিকা বের করতেন। পশ্চিমবঙ্গ সরকারের ১৯৬৬ খ্রিস্টাব্দের ব্যাচে করণিক পদে রাইটার্স বিল্ডিং-এ যোগ দেন। সহকর্মীদের মধ্যে ছিলেন কবি কালীকৃষ্ণ গুহ, হৃষিকেশ মুখোপাধ্যায়, তারাপদ রায়, মুকুল রায়, দেবপ্রসাদ মৈত্র, সমীরকান্তি বিশ্বাস প্রমুখ কবি সাহিত্যিকেরা। তবে তারাপদ রায়কে কেন্দ্র করে প্রথমদিকে সাহিত্যের আড্ডা বসত। ষাটের দশকে সুনীল গঙ্গোপাধ্যায়ের কৃত্তিবাস পত্রিকায় কবিতা প্রকাশের মধ্য দিয়ে সাহিত্য জগতে প্রবেশ করেন প্রভাত চৌধুরী। তার প্রথম কাব্যগ্রন্থ শুধু প্রেমিকের জন্য প্রকাশিত হয় ১৯৬৬ খ্রিস্টাব্দে। তারপর প্রায় দুই দশক সাহিত্য জগত হতে দূরে থাকার পর ১৯৯৩ খ্রিস্টাব্দ হতে লেখালেখি শুরু করেন। তার প্রথম প্রয়াস ছিল কবিতার চেনা ছন্দ, বৃত্ত, ভাষ্য ও আঙ্গিককে অতিক্রম করার। কিন্তু পরে যখন কবিতা নিয়ে ফিরে আসেন, দেখা যায় সেখানে তার নিজের বক্তব্য জায়গা করে নিয়েছে, আর সেই বক্তব্য বা বাচনভঙ্গিই কবিতার আঙ্গিক তৈরি করে নিয়েছে। বিদেশি সাহিত্যের কোন অনুকরণ বা ছায়া তাতে প্রতিফলিত হয়নি বরং আঞ্চলিকতা ও স্বাতন্ত্র্য প্রাধান্য পেয়েছে। আদ্যন্ত রবীন্দ্রনাথপ্রেমী প্রভাত চৌধুরী সকলকে গীতবিতান পড়ার উপদেশ দিতেন। পরে তিনি শুরু করেন কবিতা পত্রিকা- কবিতা পাক্ষিক-এর সম্পাদনা। পরে এটি সাপ্তাহিকও হয়েছিল। এই পত্রিকাটি সেসময় তরুণ কবিদের কবিতা নিয়ে পরীক্ষা-নিরীক্ষার নির্ভরযোগ্য ভরসাস্থল। একটানা ঊনত্রিশ বৎসর দুই বাংলার এবং বাংলার বাইরের বহু তরুণ কবির রচিত কবিতা প্রকাশের ব্যবস্থা করে তিনি নিঃস্বার্থ কবি গড়ার কারিগর হিসাবে পরিচিত হয়েছিলেন। ভারতের নানা জায়গায় ছড়িয়ে রয়েছেন তার অনুরাগিরা। পরে তিনি এই পত্রিকার সঙ্গে এক প্রকাশনা সংস্থারও সূত্রপাত করেন। সেখান থেকে তার নিজের এবং বহু তরুণ কবির রচনা গ্রন্থাকারে প্রকাশিত হয়। শেষেরদিকে প্রভাত চৌধুরী অসুস্থ হলে তার সহযোগী কবি নাসের হোসেন পত্রিকার দেখাশোনা করতে থাকেন। কিন্তু কবি নাসের হোসেন ২০২০ খ্রিস্টাব্দের ৯ ডিসেম্বর প্রভাত চৌধুরীর আগেই প্রয়াত হন। প্রভাত চৌধুরী কবিতা ছাড়াও লিখেছেন কাব্যনাটক, উপন্যাস, ভ্রমণকাহিনী ইত্যাদি। তার লেখা গ্রন্থের তালিকা বেশ দীর্ঘ। উল্লেখযোগ্য গ্রন্থগুলি হল- সাদা খাতা (১৯৯৪) সাক্ষাৎকার (১৯৯৭) আবার সাক্ষাৎকার (১৯৯৮) নোট বই (২০১৪) উত্তর পর্বের কবিতা এই সব হল্লাগুল্লা সুসমাচার বানানের হ্যান্ডবুক ইত্যাদি। কবি প্রভাত চৌধুরী দীর্ঘদিন কিডনির সমস্যায় ভুগছিলেন। সপ্তাহে তিন দিন ডায়ালিসিস চলত তার। ২০২২ খ্রিস্টাব্দের ৯ জানুয়ারি করোনায় আক্রান্ত হন। এর মধ্যে কিছু শারীরিক অবস্থার উন্নতি ঘটে। কিছু ১৯ জানুয়ারি সন্ধ্যায় তিনি শেষ নিঃশ্বাস ত্যাগ করেন। "প্রয়াত কবি প্রভাত চৌধুরী, শোকস্তব্ধ অনুরাগীরা"। সংগ্রহের তারিখ ২০২২-০২-১১।  "বাংলা সাহিত্য জগতে অপূরণীয় ক্ষতি, চলে গেলেন কবি প্রভাত চৌধুরী"। সংগ্রহের তারিখ ২০২২-০২-১১।  "আমার মূত্যুতে কাঁদবে না গীতবিতান পড়বে"। ২০২৩-০৬-০৬ তারিখে মূল থেকে আর্কাইভ করা। সংগ্রহের তারিখ ২০২৩-০৫-২৯।  "কবি প্রভাত চৌধুরী প্রয়াত"। সংগ্রহের তারিখ ২০২৩-০৫-২৯।
শাকিব খান লাভার

শাকিব খান লাভার হচ্ছে ২০২৩ সালের একটি বাংলাদেশী নাটক। এটি রচনা করেছেন শামীম শিকদার, পরিচালনা করেছেন বর্ণ নাথ এবং জামিল'স জু-এর ব্যানারে প্রযোজনা করেছেন জামিল হোসেন। এটি বাংলাদেশী চলচ্চিত্র অভিনেতা-প্রযোজক শাকিব খানের ভক্তর পাগলামি নিয়ে নির্মিত, যেখানে শাকিব খানের ভক্তর চরিত্রে অভিনয় করেছেন জামিল হোসেন। এছাড়াও এতে আরও অভিনয় করেছেন অলংকার চৌধুরী, হারুন অর রশিদ (বান্টি ভাই)সহ অনেকে। এতে অভিনয় সম্পর্কে প্রধান অভিনেতা জামিল হোসেন চ্যানেল আইকে বলেন, ভক্তরা তার প্রিয় তারকাকে পেতে অনেক সময় বাটপারদের ফাঁদে পা দেয়। ভক্ত ভালোবেসে যদি কারো ফাঁদে পা দেয় তাহলে সেই সুপারস্টারের কোনো দোষ থাকে না। আমাদের ইন্ডাস্ট্রিতেও এমন মাঝেমধ্যে হয়। ভক্তরা যেন প্রতারিত না হয় সেইদিক থেকেও এই কাজটি একটি ইতিবাচকতা ছড়াতে পারে। শাকিব খানের পাগল ভক্তের একজন যিনি সেলুনের কাজ করেন। তার সেলুন ও ঘরে শাকিবের ছবির পোস্টারে ভরা। সে শাকিব ছাড়া কিছুই বোঝে না, তার জীবনের স্বপ্ন একবার হলেও প্রিয় নায়ককে ছুঁয়ে দেখবেন। একদিন সেই গ্রামে একজন পরিচালক শুটিং করতে যান। তখন শাকিব খানের সেই পাগল ভক্তর সঙ্গে পরিচয় হয় পরিচালকের। তার প্ররোচণায় পড়ে শাকিব খানের সঙ্গে পরিচিত ও সখ্যতা গড়তে পারবে জেনে নিজের সেলুন বিক্রি করে দেয়। শেষ পর্যন্ত সর্বস্বান্ত হয়ে শাকিব খানকেই ঘৃণা করতে শুরু করে। তখন তার বউ আবার তাকে বোঝায় এবং বলে যে, এই ঘটনায় তো শাকিব খানের কোনো দোষ নেই। জামিল হোসেন অলংকার চৌধুরী হারুন অর রশীদ আমিন আজাদ শারমিন সাথী সোহেল রহমান সঞ্জীব আহমেদ রাকিব ইসলাম ২০২৩ সালের ২০ জুন নাটকটির একটি পোস্টার প্রকাশ করা হয়। নাটকটি ২০২৩ সালের ২২ জুন জামিল হোসেনের ইউটিউব চ্যানেল ‘জামিল'স জু’তে উন্মুক্ত করা হয়। "নাটকের নাম 'শাকিব খান লাভার'"। দৈনিক আমাদের সময়। ২১ জুন ২০২৩। সংগ্রহের তারিখ ২২ জুন ২০২৩।  Codingest। "ঈদে আসছে জামিল অভিনীত 'শাকিব খান লাভার'"। amaderkagoj.com। সংগ্রহের তারিখ ২০২৩-০৬-২২।  "শাকিব ভক্তের পাগলামি নিয়ে নাটক"। চ্যানেল আই অনলাইন (ইংরেজি ভাষায়)। ২০২৩-০৬-২১। সংগ্রহের তারিখ ২০২৩-০৬-২২।  "নাটকের নাম, শাকিব খান লাভার"। Kaler Kantho। ২০২৩-০৬-২২। সংগ্রহের তারিখ ২০২৩-০৬-২২।  "ছোট পর্দায় শাকিব ভক্তের পাগলামির গল্প"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২৩-০৬-২২।  "শাকিবের অন্ধ ভক্ত জামিল!"। Dhaka Post। ২০২৩-০৬-০৫। সংগ্রহের তারিখ ২০২৩-০৬-২৩।  ইউটিউবে শাকিব খান লাভার ভিডিও
গাজীপুর উন্নয়ন কর্তৃপক্ষ

গাজীপুর উন্নয়ন কর্তৃপক্ষ গৃহায়ন ও গণপূর্ত মন্ত্রণালয়ের অধীনস্থ একটি প্রতিষ্ঠান। গাজীপুরকে আধুনিক ও আকর্ষণীয় পর্যটন নগরী প্রতিষ্ঠা এবং এতদাঞ্চলকে সুপরিকল্পিতভাবে উন্নয়ন করার লক্ষ্য নিয়ে প্রতিষ্ঠিত হয়। জাতীয় সংসদে ৮ সেপ্টেম্বর, ২০০৮ সালে গাজীপুর উন্নয়ন কর্তৃপক্ষ বিল পাশ হয়। পরবর্তীতে ১৫ সেপ্টেম্বর, ২০২০ সালে গাজীপুর উন্নয়ন কর্তৃপক্ষ আইন, ২০২০ প্রকাশের মাধ্যমে সংস্থাটি প্রতিষ্ঠা লাভ করে। ব্যবস্থাপনার কার্যক্রম পরিচালনার জন্য ১৫ সদস্যের একটি পরিচালনা পর্ষদ গঠন করা হয়। তাঁরা হলেন: চেয়ারম্যান, গাজীপুর উন্নয়ন কর্তৃপক্ষ জেলা প্রশাসক, গাজীপুর জেলা বিভাগীয় প্রধান, নগর ও অঞ্চল পরিকল্পনা বিভাগ, বাংলাদেশ প্রকৌশল বিশ্ববিদ্যালয় উপ-সচিব, গৃহায়ন ও গণপূর্ত মন্ত্রণালয় উপ-সচিব, ভূমি মন্ত্রণালয় (বাংলাদেশ) উপ-সচিব, বেসামরিক বিমান পরিবহন ও পর্যটন মন্ত্রণালয় (বাংলাদেশ) উপ-সচিব, পরিবেশ, বন ও জলবায়ু পরিবর্তন মন্ত্রণালয় (বাংলাদেশ) তত্ত্বাবধায়ক প্রকৌশলী, গণপূর্ত অধিদপ্তর পুলিশ কমিশনার, গাজীপুর মেট্রোপলিটন পুলিশ প্রধান নির্বাহী কর্মকর্তা, গাজীপুর সিটি কর্পোরেশন নির্বাহী প্রকৌশলী, গণপূর্ত বিভাগ, গাজীপুর সভাপতি, গাজীপুর শিল্প ও বণিক সমিতি সচিব, গাজীপুর উন্নয়ন কর্তৃপক্ষ গাজীপুর উন্নয়ন কর্তৃপক্ষের অধিক্ষেত্রভুক্ত এলাকায় পরিকল্পিত উন্নয়নের লক্ষ্যে মহাপরিকল্পনা প্রণয়ন ও বাস্তবায়ন। মহাপরিকল্পনা অনুযায়ী ভূমি ব্যবহার ও ইমারত নির্মাণ নিয়ন্ত্রণ। নগরীর চাহিদাকে অগ্রাধিকার দিয়ে মহাপরিকল্পনা অনুযায়ী বিভিন্ন ধরনের উন্নয়নমূলক প্রকল্প গ্রহণ ও বাস্তবায়ন। অধ্যাদেশ ও ইমারত নির্মাণ আইন অনুসারে ভৌত উন্নয়ন নিয়ন্ত্রণ করা এবং অপরিকল্পিত ইমারত নির্মাণ রোধ করা। গৃহায়ন ও গণপূর্ত মন্ত্রণালয় "পরিক্রমা, গাজীপুর উন্নয়ন কর্তৃপক্ষ"। gazipurkontho.com.bb। সংগ্রহের তারিখ ২০২৩-০১-০২।  "গাজীপুর উন্নয়ন কর্তৃপক্ষ আইন, ২০২০"। minlaw.gov.bd। সংগ্রহের তারিখ ২০২৩-০১-০২।  "পরিচালনা পর্ষদ, গাজীপুর উন্নয়ন কর্তৃপক্ষ"। minlaws.gov.bd। সংগ্রহের তারিখ ২০২৩-০১-০২।
২০২৩ সুইজারল্যান্ড পুরুষ ক্রিকেট দলের লুক্সেমবুর্গ সফর

সুইজারল্যান্ড পুরুষ ক্রিকেট দল ২০২৩ সালের জুন মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য লুক্সেমবুর্গ সফর করে। সিরিজের ম্যাচসমূহ ওয়ালফেরদঁজের পিয়ের ভের্নার ক্রিকেট মাঠে অনুষ্ঠিত হয়। সিরিজটি ১–১ সমতায় শেষ হয়। টি২০আই ম্যাচসমূহের পাশাপাশি সিরিজে একটি অনানুষ্ঠানিক ২০ ওভারের ম্যাচও অনুষ্ঠিত হয়। সুইজারল্যান্ড টসে জিতে ব্যাটিং-এর সিদ্ধান্ত নেয়। ইলিয়াস জাবারখেল, টমাস মার্টিন (লুক্সেমবুর্গ), আহমেদ হাসান ও মুরালিধরন জ্ঞানশেখরন (সুইজারল্যান্ড)-এর টি২০আই অভিষেক হয়। সুইজারল্যান্ড টসে জিতে ফিল্ডিং-এর সিদ্ধান্ত নেয়। ইজহার হোসেন শিনওয়ারি (সুইজারল্যান্ড)-এর টি২০আই অভিষেক হয়। "🏏💥 Get ready for an electrifying showdown at Pierre Werner Cricket Ground! 💥🏏"। লুক্সেমবুর্গ ক্রিকেট ফেডারেশন (ইংরেজি ভাষায়)। সংগ্রহের তারিখ ১৭ জুন ২০২৩ – ফেসবুক-এর মাধ্যমে।  "Luxembourg to host Switzerland for a bi-lateral series in June"। হোম অব টি২০ (ইংরেজি ভাষায়)। সংগ্রহের তারিখ ৪ জুন ২০২৩।  "🏏 In the exciting second official T20I match between Luxembourg and Switzerland, it was Switzerland who emerged victorious with a dominant performance by 8 wickets!"। লুক্সেমবুর্গ ক্রিকেট ফেডারেশন (ইংরেজি ভাষায়)। সংগ্রহের তারিখ ২৫ জুন ২০২৩ – ফেসবুক-এর মাধ্যমে।  "Switzerland Tour of Luxembourg 2023: Switzerland close the series 1-1"। হোম অব টি২০ (ইংরেজি ভাষায়)। সংগ্রহের তারিখ ২৫ জুন ২০২৩।  "Luxembourg Cricket and Isle of Man Cricket to host T20I series in June/July 2023"। জারস্পোর্টজ (ইংরেজি ভাষায়)। সংগ্রহের তারিখ ৮ জুন ২০২৩।  "📣 Squad Announcement! 🏏🌟"। লুক্সেমবুর্গ ক্রিকেট ফেডারেশন (ইংরেজি ভাষায়)। সংগ্রহের তারিখ ৪ জুন ২০২৩ – ফেসবুক-এর মাধ্যমে।  "We're Off to Luxembourg! 24/25th June!"। ক্রিকেট সুইজারল্যান্ড (ইংরেজি ভাষায়)। সংগ্রহের তারিখ ২১ জুন ২০২৩।  ইএসপিএনক্রিকইনফোতে সিরিজের প্রধান পাতা (ইংরেজি)
হাওয়ার্থ অভিক্ষেপ

রসায়নে হাওয়ার্থ অভিক্ষেপ (ইংরেজি: Haworth projection) হল বিজ্ঞানী ওয়াল্টার নর্মান হেওয়র্থ কর্তৃক প্রদত্ত একটি পদ্ধতি যার দ্বারা ত্রিমাত্রিক মনোস্যাকারাইড অণুর গঠনকে দ্বিমাত্রিক ভাবে উপস্থাপন করা সম্ভব। মূলত শর্করা রসায়নে এর বিস্তৃত ব্যবহার লক্ষ্যণীয়। ত্রিমাত্রিক চক্রাকার ফিউরানোজ বা পাইরানোজ মনোস্যাকারাইড অণুর গঠন কল্পনা করা যথেষ্ট কষ্টসাধ্য ব্যাপার হওয়ার জন্য হাওয়ার্থ এই পদ্ধতির আবিষ্কার করেন। এটির বৈশিষ্ট্য নিম্নলিখিত: 1 থেকে 6 পর্যন্ত চিহ্নিত প্রতিটি পরমাণুই কার্বন। C1 হল অ্যানোমেরিক কার্বন। 1 থেকে 6 পর্যন্ত চিহ্নিত প্রতিটি কার্বন পরমাণুতেই হাইড্রোজেন যুক্ত আছে। মোটা দাগ দ্বারা দর্শকের দিকে এগিয়ে থাকা বন্ধন বোঝানো হয়। তলের নীচের পরমাণুগুলি ফিশার অভিক্ষেপে ডানদিকে অবস্থিত। চক্রাকার রূপ ধারণ করার ফলে নতুন ধরনের সমাবয়বতার সৃষ্টি হয় যা অ্যানোমেরিজম নামে পরিচিত। এটিতে অক্সিজেন পরমাণুর ঠিক পার্শ্ববর্তী কার্বনে হাইড্রক্সিল গ্রুপের অবস্থানের ভিত্তিতে দুটি রূপ কল্পনা করা হয়, যথাক্রমে আলফা ও বিটা। রূপ দুটির আন্তঃপরিবর্তন হবার ঘটনাকে মিউটাঘূর্ণন বলে। নাট্টা অভিক্ষেপ নিউম্যান অভিক্ষেপ Haworth, Walter Norman (১৯২৯)। The Constitution of Sugars। London, England: Edward Arnold & Co.। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Campbell, Mary K. (২০১২)। "16"। Biochemistry। Shawn O. Farrell (7th সংস্করণ)। Belmont, CA: Brooks/Cole, Cengage Learning। পৃষ্ঠা 456। আইএসবিএন 978-0-8400-6858-3। ওসিএলসি 651905707। উদ্ধৃতি টেমপ্লেট ইংরেজি প্যারামিটার ব্যবহার করেছে (link) International Union of Pure and Applied Chemistry. "Haworth representation". Compendium of Chemical Terminology Internet edition.
মাইক্রোক্রেডিট রেগুলেটরী কর্তৃপক্ষ

মাইক্রোক্রেডিট রেগুলেটরী কর্তৃপক্ষ বাংলাদেশের একটি । দেশের ক্ষুদ্রঋণ কার্যক্রমে স্বচ্ছতা এবং জবাবদিহিতা নিশ্চিত করতে এই সংস্থাটি প্রতিষ্ঠা করা হয়। ক্ষুদ্রঋণ বিভাগকে পূর্ণ নিয়ন্ত্রণ কাঠামোর মধ্যে আনতেই মূলত সংস্থাটির সৃষ্টি। স্বাধীনতার পর ১৯৭৪ সালে গ্রামীণ সামাজিক সেবা নামক প্রকল্পের আওতায় ক্ষুদ্রঋণ ব্যবস্থা গড়ে উঠে। পরবর্তীতে ১৯৯৬ সালে এসে এ খাতের উন্নয়ন ও নীতিনির্ধারণের গুরত্ব দেখা দেয়। তারই পরিপ্রেক্ষিতে ২০০০ সালে এসে বাংলাদেশ ব্যাংক ক্ষুদ্রঋণ গবেষণা ইউনিট গঠন করে। ২০০৬ সালে মাইক্রোক্রেডিট রেগুলেটরী অথরিটি আইন, ২০০৬ প্রণয়নের মধ্য দিয়ে গঠিত হয় মাইক্রোক্রেডিট রেগুলেটরী কর্তৃপক্ষ। বর্তমানে প্রতিষ্ঠানটি মাইক্রোক্রেডিট রেগুলেটরী অথরিটি বিধিমালা–২০১০, আমানতকারী নিরাপত্তা তহবিল বিধিমালা, ২০১৪, ক্ষুদ্রঋণ তথ্য বিধিমালা, ২০২০ অনুযায়ী পরিচালিত হচ্ছে। প্রতিষ্ঠানটি ৫ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। গভর্নর, বাংলাদেশ ব্যাংক সচিব, আর্থিক প্রতিষ্ঠান বিভাগ মহাপরিচালক, এনজিও বিষয়ক ব্যুরো ব্যবস্থাপনা পরিচালক, পল্লী কর্ম-সহায়ক ফাউন্ডেশন এক্সিকিউটিভ ভাইস চেয়ারম্যান, মাইক্রোক্রেডিট রেগুলেটরী কর্তৃপক্ষ অর্থ মন্ত্রণালয় (বাংলাদেশ) আর্থিক প্রতিষ্ঠান বিভাগ "পরিক্রমা, মাইক্রোক্রেডিট রেগুলেটরী কর্তৃপক্ষ" (পিডিএফ)। mra.gov.bd। সংগ্রহের তারিখ ২০২৩-০১-০২।  "মাইক্রোক্রেডিট রেগুলেটরী অথরিটি আইন, ২০০৬"। minlaw.gov.bd। সংগ্রহের তারিখ ২০২৩-০১-০২।  "মাইক্রোক্রেডিট রেগুলেটরী অথরিটি বিধিমালা, ২০১০" (পিডিএফ)। mra.gov.bd। সংগ্রহের তারিখ ২০২৩-০১-০২।  "আমানতকারী নিরাপত্তা তহবিল বিধিমালা, ২০১৪" (পিডিএফ)। mra.gov.bd। সংগ্রহের তারিখ ২০২৩-০১-০২।  "ক্ষুদ্রঋণ তথ্য বিধিমালা, ২০২০" (পিডিএফ)। mra.gov.bd। সংগ্রহের তারিখ ২০২৩-০১-০২।  "পরিচালনা পর্ষদ, মাইক্রোক্রেডিট রেগুলেটরী কর্তৃপক্ষ"। mra.gov.bd। সংগ্রহের তারিখ ২০২৩-০১-০২।
বিএন পন্টুন

বিএন পন্টুন হচ্ছে বাংলাদেশে নির্মিত সামরিক পন্টুন এর শ্রেণী যা বাংলাদেশ নৌবাহিনী কর্তৃক ব্যবহৃত হয়। এসব জাহাজ নদী এবং উপকূলবর্তী অঞ্চলে অস্থায়ী জেটি স্থাপন ও অন্যান্য জাহাজ সমূহকে সার্বিক সহযোগিতা করার জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মিত হয়। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য দেশীয় প্রযুক্তিতে বিএন ডকইয়ার্ড, খুলনা শিপইয়ার্ড লিমিটেড এবং ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড হতে জাহাজ নির্মাণের পদক্ষেপ গ্রহণ করা হয়। এরই ধারাবাহিকতায়, সামরিক পন্টুন জাহাজসমূহ নির্মাণ করা হয়। দেশীয় প্রযুক্তিতে এসব জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় এসব সামরিক পন্টুন নির্মাণের ফলে। বিএন পন্টুন-শ্রেণীর সামরিক পন্টুন জাহাজের দৈর্ঘ্য ৩৬ মিটার (১১৮ ফু), প্রস্থ ১০ মিটার (৩৩ ফু), গভীরতা ৩ মিটার (৯.৮ ফু) এবং ড্রাফট ০.৫৫ মিটার (১.৮ ফু)। এছাড়াও, প্রতিটি জাহাজ ১০০ টন বিশুদ্ধ পানি এবং ৪০ টন জ্বালানী তেল ধারণ করতে সক্ষম। "SELF SUSTAINED DOUBLE STORIED PONTOON – Khulna Shipyard Ltd" (ইংরেজি ভাষায়)। ২০২৩-০৬-২৩ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৩।  "নৌবাহিনী ইউনিট পাগলা - নৌবাহিনী ঘাট - নৌবন্দর - River Cruise BD"। ২৩ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৩ জুন ২০২৩।  "Navy unit Pagla Boat Terminal || River Cruise BD"। ২৩ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৩ জুন ২০২৩।  "Marine Expo-2022"। www.facebook.com। ২০২৩-০৬-২১ তারিখে মূল থেকে আর্কাইভ করা। সংগ্রহের তারিখ ২০২৩-০৬-২১।  "Pontoon transportation for Bangladesh Navy"। Facebook। ২০২৩-০৭-১৪ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৩।  প্রবেশদ্বার:  বাংলাদেশ বাংলাদেশ সামরিক বাহিনী
অন্তর জ্বলে

অন্তর জ্বলে হলো একটি প্রসিদ্ধ আধুনিক গান। গানটির সুরকার আহমেদ ইমতিয়াজ বুলবুল, কণ্ঠ দিয়েছেন কুমার বিশ্বজিৎ এবং গানটি প্রেমের আবাস এলবামের অন্তর্ভুক্ত। অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে যখন আমার তুমি কেউ লাগো না যখন আমার তুমি কেউ লাগো না পাড়াপড়শী বলে রে তখন আরও বেশি বেশি জ্বলে তখন আরও বেশি বেশি জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে একে তো হায় অন্তরেতে পিরিতের ঘাও সে ঘায়েতে তোমরা কেন লবন ছিটাও একে তো হায় অন্তরেতে পিরিতের ঘাও সে ঘায়েতে তোমরা কেন লবন ছিটাও তোমরা তার কথা বলে চোখেতে দাও মরিচ ডলে তোমরা তার কথা বলে চোখেতে দাও মরিচ ডলে চোখের পানি গড়গড়াইয়া চোখের পানি গড়গড়াইয়া পড়ে চোখের তলে জ্বলে রে, জ্বলে রে, অন্তর জ্বলে তখন আরও বেশি বেশি জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে একে তো হায় কব্বরেতে দিয়াছি এক পাও পারলে তোমরা এখনই বাঁশ-চাটাই কিনতে যাও একে তো হায় কব্বরেতে দিয়াছি এক পাও পারলে তোমরা এখনই বাঁশ-চাটাই কিনতে যাও বুঝি সবার মতিগতি পেছনে চাও আমার ক্ষতি আরে বুঝি সবার মতিগতি পেছনে চাও আমার ক্ষতি রূপে গুণে অপূর্ব তাই রূপে গুণে অপূর্ব তাই সবাই তাহার দলে জ্বলে রে, জ্বলে রে, অন্তর জ্বলে তখন আরও বেশি বেশি জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে যখন আমার তুমি কেউ লাগো না যখন আমার তুমি কেউ লাগো না পাড়াপড়শী বলে রে তখন আরও বেশি বেশি জ্বলে তখন আরও বেশি বেশি জ্বলে অন্তর জ্বলে রে জ্বলে অন্তর জ্বলে রে জ্বলে বুকের ভেতর অন্তর আমার জ্বলে। আধুনিক গান "Ontor Jole Re Jole Lyrics (অন্তর জ্বলে রে জ্বলে) Kumar Bishwajit"। সংগ্রহের তারিখ ২০২৩-০৬-২৩।  "Ontor Jole | Kumar Bishwajit | অন্তর জ্বলে | Ahmed Imtiaz Bulbul | All Time Hit Bangla Song"।  "kumar bishwajit antor jole lyrics - Google Search"। www.google.com। সংগ্রহের তারিখ ২০২৩-০৬-২৩।
ব্রুকভিউ, নিউ ইয়র্ক

ব্রুকভিউ, নিউ ইয়র্ক হল স্কোডাক, নিউ ইয়র্ক এবং ক্যাসলটন, নিউ ইয়র্কের ঠিক বাইরে অবস্থিত একটি ছোট গ্রাম। ব্রুকভিউ গ্রামটির নামকরণ করা হয়েছে মুর্ডেনার কিল নামক নদীর নামে, যেই নদী হ্যামলেটের মধ্য দিয়ে প্রবাহিত। এখানে ব্রুকভিউ রোড নামক সড়ক রয়েছে, যা পূর্ব গ্রীনবুশ থেকে ব্রুকভিউ হয়ে ক্যাসেলটন-অন-হাডসন, নিউ ইয়র্ক পর্যন্ত দীর্ঘ।। ব্রুকভিউ রোডের একটি ছোট অংশ ব্রুকভিউ এর মধ্য দিয়ে গিয়েছে। ব্রুকভিউ রোডের একটি অংশ নিউ ইয়র্ক স্টেট রুট ১৫০ এর অংশ। ব্রুকভিউ অঞ্চলটি একটি আবাসিক অঞ্চল। ২০ শতকের মাঝামাঝি পর্যন্ত এখানে একটি ট্রেন স্টেশন ছিল। https://ccxmedia.org/cities/brookview-golden-valley-offers-outdoor-fun-this-winter/